বিগ বস ওটিটি ৩

বিগ বস ওটিটি ৩ (এছাড়াও বিগ বস: ওভার-দ্য-টপ ৩ নামেও পরিচিত) ভারতীয় আপাতবাস্তব টেলিভিশন অনুষ্ঠান বিগ বসের ওটিটি সংস্করণের তৃতীয় মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০২৪ সালের ২১শে জুন তারিখে উদ্বোধনী অনুষ্ঠানের মাধ্যমে শুরু হয়েছিল, যা ৪২ দিনের যাত্রা শেষে ২০২৪ সালের ২রা আগস্ট তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় ডিজিটাল মাধ্যম জিওসিনেমায় সম্প্রচারিত হয়েছে। ভারতীয় অভিনেতা অনিল কাপুর বিগ বসের ইতিহাসে প্রথমবারে মতো এই মৌসুমে উপস্থাপনা করেছেন।

১৭ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় মডেল ও অভিনেত্রী সানা মকবুল জয়লাভ করেছেন, অন্যদিকে নেজি প্রথম রানার-আপ হয়েছেন। এছাড়াও রণবীর শৌরি, বিশাল পান্ডে এবং আরমান মালিক ফাইনালে পৌঁছেছিলেন।

বিন্যাস
বিগ বস ওটিটি মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
থাম্ব|ডান|220px|এই মৌসুমের বিজয়ী সানা মকবুল

 স্থান  বাসিন্দা  পেশা      অবস্থা  ১  সানা মকবুল  মডেল ও অভিনেত্রী  দিন ১  দিন ৪২   ২  নেজি  র‍্যাপার  দিন ১  দিন ৪২   ৩  রণবীর শৌরি  অভিনেতা  দিন ১  দিন ৪২   ৪  বিশাল পান্ডে  কন্টেন্ট নির্মাতা  দিন ১  দিন ৪২   ৫  আরমান মালিক  কন্টেন্ট নির্মাতা  দিন ১  দিন ৪২   ৬  সাই কেতন রাও  অভিনেতা  দিন ১  দিন ৩৯   ৭  লাভকেশ কাটারিয়া  কন্টেন্ট নির্মাতা  দিন ১  দিন ৩৯   ৮  দীপক চৌরসিয়া  সাংবাদিক  দিন ১  দিন ৩৬   ৯  শিবানী কুমারী  কন্টেন্ট নির্মাতা  দিন ১  দিন ৩৬   ১০  সানা সুলতান খান  কন্টেন্ট নির্মাতা  দিন ১  দিন ৩১   ১১  কৃতিকা মালিক  কন্টেন্ট নির্মাতা  দিন ১  দিন ৩১   ১২  আদনান শেখ  কন্টেন্ট নির্মাতা  দিন ২৬  দিন ২৮   ১৩  চন্দ্রিকা দীক্ষিত গেরা  কন্টেন্ট নির্মাতা  দিন ১  দিন ২৩   ১৪  মুনিশা খতওয়ানী  ট্যারো কার্ড রিডার  দিন ১  দিন ১৬   ১৫  পৌলমী দাস  মডেল ও অভিনেত্রী  দিন ১  দিন ১২   ১৬  পায়েল মালিক  কন্টেন্ট নির্মাতা  দিন ১  দিন ৯   ১৭  নীরাজ গোয়াত  বক্সার  দিন ১  দিন ৫  

তথ্যসূত্র

বহিঃসংযোগ


বিষয়শ্রেণী:বিগ বসের মৌসুম
বিষয়শ্রেণী:২০২৪-এ ভারতীয় টেলিভিশন মৌসুম